Muara

Muara (malajiešu: Muar) ir pilsēta Malaizijā, Džohoras štata karaliskā galvaspilsēta. Pilsēta atrodas Rietummalaizijas dienvidrietumos pie Muaras upes ietekas Malakas šaurumā 170 km no štata galvaspilsētas Džohorbahru un 180 km no valsts galvaspilsētas Kualalumpuras. Nozīmīgs tūrisma galamērķis. Vēsture Muara ir sena pilsēta, kas pastāvējusi vēl pirms kaimiņos esošās Melakas, un 14. gadsimtā piederējusi Madžapahitas impērijai. Pilsēta dažādos laikos bijusi gan Melakas, gan Džohoras sultanātu valdījumā. 16. gadsimtā to iekaroja portugāļi un uzbūvēja šeit cietoksni. 1887. gadā Džohoras sultāns Abu Bakars piešķīra pilsētai titulu Bandar Maharani — ‘Imperatores pilsēta’, domājams, par godu imperatorei Fatimai. 2012. gadā sultāns Ibrahims Iskandars atkārtoti pasludināja Muaru par karalisko pilsētu. Atsauces Ārējās saites Vikikrātuvē par šo tēmu ir pieejami multivides faili. Skatīt: Muara. Encyclopædia Britannica raksts (angliski)